**RTZ & Partners SPRL**, cu sediul în Cluj-Napoca, Aleea Detunata, nr. 4, jud. Cluj, în calitate de administrator judiciar al **ROMCAB S.A.**, (în *reorganizare judiciară, in judicial reorganisation, en redressement),*cu sediul social în Târgu Mureş, Str. Voinicenilor, nr. 35, jud. Mureş, având CUI RO 7947193 şi J26/764/1995, desemnat prin Încheierea de şedinţă nr. 26/ 2017 din 20.02.2017, privind deschiderea procedurii generale a insolvenței, pronunțate de Tribunalul Specializat Mureş, în dosarul nr. 50/1371/2017, consemnăm următorul

**Proiect de hotărâre nr. 1 a Adunării Generale Extraordinare a Acționarilor din**

**03.12.2021**

**Adunarea Generală Extraordinară a Acționarilor hotărăște următoarele:**

1. Se aprobă reducerea valorii nominale a unei acțiuni emise de Romcab S.A. *(în reorganizare judiciară, in judicial reorganisation, en redressement)* de la valoarea nominală de 2.5 lei/acțiune la valoarea de 0.1 lei/acțiune și majorarea numărului de acțiuni de la 9.386.066 la numărul total de 234.651.650 *(respectiv Stock Split prin creșterea numărului de acțiuni aflate în circulație, reducând valoarea nominală a acțiunilor în mod proporțional)*;
2. Se aprobă divizarea capitalului subscris integral și vărsat în numerar, în sumă de 23.465.165 lei, într-un număr de 234.651.650 acțiuni a câte 0,1 lei fiecare, cu consecința modificării Actului constitutiv, respectiv art. 6 care va reflecta această modificare întocmai;
3. Se aprobă și se împuternicește administratorului special să solicite administratorului judiciar să supună aprobării Adunării Creditorilor Romcab S.A. *(în reorganizare judiciară, in judicial reorganisation, en redressement)*, dosar nr. 50/1371/2017, modificarea Actului constitutiv al Romcab S.A. *(în reorganizare judiciară, in judicial reorganisation, en redressement)* în conformitate cu Hotărârea Adunării Generale Extraordinare a Acționarilor ce va fi adoptată;
4. Se aprobă data de înregistrare prin care se identifică acționarii care urmează a beneficia de drepturi și asupra cărora se răsfrâng efectele hotărârilor Adunării Generale pentru **20.01.2022,** a datei de 19.01.2022 ca ex-data, a datei de 18.01.2022 ca ultima zi de tranzacționare și a datei de 21.01.2022, dataplății acțiunilor Romcab S.A., rezultate în urma divizării valorii nominale.
5. Se aprobă mandatarea administratorului special pentru a semna în numele acționarilor Hotărârea AGEA, precum și orice alte documente în legătură cu aceasta, pentru a îndeplini, cu drept de subdelegare, toate formalitățile legale necesare în fața Oficiului Registrului Comerțului, precum și în fața oricărei alte autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.

**Administrator judiciar,**

***RTZ & PARTNERS SPRL***